### NFS de Solaris

Aquest mòdul permet configurar els directoris (dits recursos en Solaris) exportats a través de NFS des del sistema. La primera pàgina mostra una llista de directoris i els clients als quals s'exporten, cosa que permet clicar el nom d'un directori i editar-ne les opcions o iniciar la compartició d'un nou directori.

Sota la llista de recursos de la primera pàgina, hi ha un botó que farà activa la configuració actual. Això es fa aturant els processos NFS servidors i tornant-los a iniciar.

Solaris no permet reexportar un directori NFS muntat des d'un altre servidor - només es poden exportar els directoris dels sistemes de fitxers locals. Si un directori compartit conté el punt de muntatge d'un altre sistema de fitxers local, els clients NFS d'aquest recurs no veuran cap fitxer per sota d'aquest punt de muntatge. El servidor ha de reexportar cada sistema de fitxers local de forma separada, per tal que els clients el muntin en el punt correcte de la jerarquia de directoris.