Els projectes proporcionen una manera de forçar límits sobre l'ús dels recursos per a diferents usuaris i grups. Es poden utilitzar per restringir el nombre de fitxers que un usuari pot obrir, la mida màxima de fitxer, ús de la CPU, allotjament de memòria i altres.

Cada procés i usuari pertany a un o més projectes. El projecte inicial d'un usuari es determina en el moment d'entrar, i serà o bé el `projecte per defecte` o bé el projecte configurat a la secció Atributs d'Usuari d'aquest mòdul. Els usuaris es poden canviar entre diferents projectes utilitzant l'ordre `newtask`.

Cada projecte té una llista d'usuaris i grups que hi tenen permès l'accés, per exemple fent el canvi amb l'ordre `newtask`. Que un usuari sigui membre d'un projecte no vol dir necessàriament que hi pertanyi automàticament en entrar al sistema . això s'ha de configurar a la secció Atributs d'Usuari.

Els atributs més importants d'un projecte són els límits de recursos que s'apliquen als seus usuaris membres. Cadascun té els atributs següents:

Recurs
  El recurs que controla, com ara `process.max-file-descriptor` per a la mida màxima de creació de fitxers, o `process.max-cpu-time` per al temps de CPU que un procés pot consumir.
Tipus de recurs
  Determina qui pot modificar el límit d'aquest recurs, i gairebé sempre està configurat a Privilegiat. Aquest atribut és opcional - si se selecciona <Cap>, s'aplicarà el límit global del recurs del sistema. EL significat de les altres opcions és:
  - Privilegiat - Només ho poden modificar els usuaris privilegiats (superusuaris).
  - Sistema - Fix per a tota la duració de la instància del sistema operatiu.
  - Bàsic - El propietari del procés ho pot modificar.
Límit superior
  El límit superior d'ús que un procés té permès de consumir abans que es dispari l'acció. Això s'introdueix en bytes, segons o nombre de fils, depenent del tipus de recurs.
Acció quan s'excedeix
  Determina el que passa a un procés quan excedeix el límit. Típicament està configurat a Denega, que provoca la fallada de la crida del sistema que ha intentat excedir el límit. No obstant, també poden ser útils les opcions d'enviar un senyal al procés.